Peter Vojtek

Generálporučík Ing. **Peter Vojtek** (* 8. január 1958, Komárno, Česko-Slovensko) je slovenský generál a bývalý Náčelník Generálneho štábu Ozbrojených síl Slovenskej republiky. Do prvej generálskej hodnosti „brigádny generál“ bol prezidentom Slovenskej republiky vymenovaný 1. januára 2007 ako zástupca veliteľa Vzdušných síl ozbrojených síl Slovenskej republiky. V apríli 2014 bolo zverejnené, že Vojtek vo funkcii končí. 6. mája 2014 ho vo funkcii vystriedal generálporučík Milan Maxim.

## Život
Narodil sa 8. januára 1958 v Komárne. V roku 1982 absolvoval vysokoškolské štúdium na Vojenskej akadémii v Liptovskom Mikuláši. V rokoch 1997 – 1999 pokračoval na tej istej škole v postgraduálnom štúdiu a v rokoch 2002 – 2003 absolvoval ročné štúdium na Vojenskej akadémii generálneho štábu v nemeckom Hamburgu. Generálporučík Ing. Peter Vojtek žije v Pezinku. Je ženatý od roku 1983 s Eleonórou Vojtekovou a má dvoch synov Petra a Mariána.

Od júla 2021 je predsedom Klubu generálov Slovenskej republiky.

## Vzdelanie

* 1977 – 1982 Vysokoškolské štúdium, Vojenská akadémia, Liptovský Mikuláš
* 1997 – 1999 Postgraduálne štúdium, Vojenská akadémia, Liptovský Mikuláš
* 2002 – 2003 Vojenská akadémia generálneho štábu, Hamburg, Nemecko

## Vojenské funkcie
*1982 – 1983 Zástupca veliteľa rádiotechnickej batérie, 1.plro/ 71. plrb, Přestavlky
*1983 – 1984 Zástupca veliteľa pre výzbroj 2.plro/ 71. plrb, Kačice
*1984 – 1988 Veliteľ 2. plro/ 71. plrb, Kačice
*1988 – 1989 Zástupca veliteľa automatizovaného veliteľského stanovišťa/ 186. plrb, Mierovo
*1989 – 1992 Veliteľ automatizovaného veliteľského stanovišťa/ 186. plrb, Mierovo
*1992 – 1994 Zástupca veliteľa 186. plrb, Pezinok
*1994 – 1997 Starší vedúci inšpektor – špecialista, Inšpekcia MO SR, Bratislava
*1997 – 1998 Starší vedúci inšpektor – zástupca riaditeľa odboru všeobecnej kontroly, Inšpekcia MO SR, Bratislava
*1998 – 1999 Riaditeľ odboru všeobecnej kontroly, Inšpekcia MO SR, Bratislava
*1999 – 2001 Riaditeľ odboru špeciálnej kontroly, Inšpekcia MO SR, Bratislava
*2001 – 2002 Starší vedúci inšpektor – špecialista, Odbor manažmentu kontroly, Inšpekcia MO SR, Bratislava
*2003 – 2005 Veliteľ brigády protivzdušnej obrany, Nitra
*2005 – 2007 Zástupca veliteľa Vzdušných síl OS SR, Veliteľstvo vzdušných síl OS SR, Zvolen
*2008 – 2009 Náčelník štábu personálneho manažmentu, Generálny štáb OS SR, Bratislava
*2009 – 2010 Náčelník štábu pre podporu operácií, Generálny štáb OS SR, Bratislava
*1. august 2010 – 2011 Veliteľ Síl výcviku a podpory OS SR, Trenčín

## Náčelník Generálneho štábu
Do funkcie Náčelníka Generálneho štábu OS SR bol Peter Vojtek menovaný prezidentom SR Ivanom Gašparovičom 15. decembra 2011. Odovzdanie funkcie sa uskutočnilo 15. decembra 2011 v priestoroch Ministerstva obrany. Odovzdania sa uskutočnila Iveta Radičová, predsedníčka vlády a poverená ministerka obrany.
Prvá cesta gen.mjr. Vojteka viedla 9.10. februára 2012 do Česka. V Prahe sa stretol so svojim českým kolegom Vlastimilom Picekom, ktorý „*podčiarkol, že spolupráca so Slovenskom je už tradične na veľmi vysokej úrovni. "Spoločne sme rozoberali otázky bilaterálnej spolupráce, ktorá sa profiluje najmä v oblastiach vzdelávania a výcviku, logistiky, vyzbrojovania, obranného plánovania a spolupráce v zahraničných operáciách,“*“ Slovenská republika sa tiež zaviazala poskytovať spojencom svoje špecializované zariadenia: Ústav špeciálneho zdravotníctva a výcviku Lešť, chemické cvičisko Zemianske Kostoľany, a Akadémia ozbrojených síl generála M. R. Štefánika v Liptovskom Mikuláši. Peter Vojtek sa stretol aj s ministrom obrany ČR, Alexandrom Vondrom s ktorým rokoval o spolupráci s Českom v rámci V4. „*S českou stranou v poslednom období prebiehajú intenzívne rokovania aj v oblasti výcviku, vzdelávania, logistiky a ochrany vzdušného priestoru.*“ vyhlásil Vojtek.
Počas pôsobenia vo funkcii bol prezidentom SR 7. mája 2012 povýšený do hodnosti generálporučík.

Koncom apríla 2014 bolo oznámené, že Vojtek vo funkcii končí. Dôvodom má byť zdravotný stav generála. Súvislosť s kauzou majora generálneho štábu podozrivého zo špionáže pre Rusov bola odmietnutá. Novým náčelníkom by sa mal stať Milan Maxim. Informácie o možnom odvolaní sa objavili už v januári 2014. Dôvodom mali byť nezhody s ministrom obrany Martinom Glváčom (Smer-SD), obaja však informácie popreli.

Podľa správy Ministerstva obrany„*Za najväčšie úspechy, ktoré sa podarilo dosiahnuť, považuje genpor. Vojtek predovšetkým schválenie Bielej knihy o obrane SR, návrh zákona o štátnej službe profesionálnych vojakov, ktorý je v súčasnosti v legislatívnom procese a nastavenie procesov investovania do výzbroje.*“ Vojtek by sa mal stať poradcom ministra Glváča pre vojenské záležitosti.

Do funkcie náčelníka Generálneho štábu bol 6. mája 2014 vymenovaný generálporučík Milan Maxim.

## Najvýznamnejšie ocenenia a vyznamenania
* Medaila Za službu vlasti
* Medaila Za vernosť ozbrojeným silám SR – I. stupňa (zlatá)
* Pamätná medaila ministra obrany Slovenskej republiky – III. stupeň
* Pamätná medaila ministra obrany k 15.výročiu vzniku OS SR
* Vojenský Čestný odznak ozbrojených síl – II. Triedy
* Odznak náčelníka Generálneho štábu OS SR – III. triedy

## Referencie

## Literatúra
* Veselý, Ľudovít: *Ročenka Ministerstva obrany Slovenskej republiky 2003*, Bratislava 2004, str. 31, ISBN 80-88842-69-7
* Dolinay, Ján: *Ročenka Ministerstva obrany Slovenskej republiky 2004*, Bratislava 2005, str. 197, ISBN 80-88842-78-6
* Dolinay, Ján: *Ročenka Ministerstva obrany Slovenskej republiky 2005*, Bratislava 2006, str. 145, 149, ISBN 80-88842-95-6
* Dolinay, Ján: *Ročenka Ministerstva obrany Slovenskej republiky 2006*, Bratislava 2007, str. 147, ISBN 978-80-89261-08-6
* Sokol, Ladislav: *Ročenka Ministerstva obrany Slovenskej republiky 2007*, Bratislava 2008, str. 166, 204, 212, ISBN 978-80-89261-18-5
* Sokol, Ladislav: *Ročenka Ministerstva obrany Slovenskej republiky 2008*, Bratislava 2009, str. 10,100, 156, ISBN 978-80-89261-29-1
* Štaigl, Jan: Generáli – slovenská vojenská generalita 1918 – 2009, Magnetpress 2009, str. 209, ISBN 978-80-89169-17-7

## Zdroj
* 
* Fotografia

Kategória:Narodenia v 1958
Kategória:Žijúci ľudia
Kategória:Osobnosti z Komárna
Kategória:Absolventi Akadémie ozbrojených síl generála Milana Rastislava Štefánika
Kategória:Slovenskí generáli
Kategória:Velitelia Síl výcviku a podpory Slovenskej republiky
Kategória:Náčelníci Generálneho štábu Ozbrojených síl Slovenskej republiky
Kategória:Príslušníci Ozbrojených síl Slovenskej republiky
Kategória:Velitelia Protilietadlovej raketovej brigády Nitra